CELEX: E2016C0058
Language: da
Date: 2016-03-03 00:00:00
Title: EFTA-Tilsynsmyndighedens beslutning nr. 58/16/KOL-D af 3. marts 2016 om at godkende nationale foranstaltninger, som Norge har truffet til begrænsning af virkningerne af Gyrodactylus salaris, og om at ophæve beslutning nr. 298/08/KOL og nr. 299/08/KOL [2016/1863]

20.10.2016   
            
            
               DA
            
            
               Den Europæiske Unions Tidende
            
            
               L 284/37
            
         EFTA-TILSYNSMYNDIGHEDENS BESLUTNING
   Nr. 58/16/KOL-D
   af 3. marts 2016
   om at godkende nationale foranstaltninger, som Norge har truffet til begrænsning af virkningerne af Gyrodactylus salaris, og om at ophæve beslutning nr. 298/08/KOL og nr. 299/08/KOL [2016/1863]
   EFTA-TILSYNSMYNDIGHEDEN HAR —
   under henvisning til den i punkt 5a i del 4.1, i kapitel I, i bilag I til EØS-aftalen omhandlede retsakt (Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1)) som tilpasset til EØS-aftalen ved punkt 4 d) i protokol 1 hertil og artikel 1, stk. 2, og artikel 3, i protokol 1 til tilsyns- og domstolsaftalen,
   under henvisning til EFTA-Tilsynsmyndighedens (herefter »Tilsynsmyndigheden«) beslutning nr. 494/13/KOL af 11. december 2013 om bemyndigelse til det medlem af kollegiet, der har særligt ansvar for dyre- og plantesundhed, til at træffe visse beslutninger og foranstaltninger (dokumentnummer 683826), og
   ud fra følgende betragtninger:
   
               (1)
            
            
               Ved EFTA-Tilsynsmyndighedens beslutning nr. 298/08/KOL (2) blev der udpeget sygdomsfrie zoner og fastsat supplerende garantier med hensyn til Gyrodactylus salaris for Norge i medfør af artikel 13 i Rådets direktiv 91/67/EØF (3) og artikel 5 i Kommissionens beslutning 2004/453/EF (4).
            
         
               (2)
            
            
               Ifølge beslutning nr. 298/08/KOL kan Norge kræve supplerende garantier for sendinger af levende akvakulturfisk af modtagelige arter bestemt til opdræt, som skal føres ind i de zoner, der er berørt af beslutningen. De supplerende garantier består i, at de pågældende sendinger skal stamme fra et område med en sundhedsstatus, der svarer til bestemmelsesstedets.
            
         
               (3)
            
            
               Direktiv 2006/88/EF ophævede og afløste direktiv 91/67/EØF. I direktiv 2006/88/EF var det ligeledes fastsat, at beslutning 2004/453/EF fortsat skulle gælde indtil vedtagelsen af de nødvendige bestemmelser i henhold til det pågældende direktiv. Sådanne bestemmelser blev vedtaget ved Kommissionens afgørelse 2010/221/EU (5), der også endeligt ophævede beslutning 2004/453/EF (6). Beslutning nr. 298/08/KOL bør derfor ophæves og erstattes.
            
         
               (4)
            
            
               Det er i artikel 43 i direktiv 2006/88/EF fastsat, at en EØS-stat kan træffe foranstaltninger til at forebygge indslæbning af eller til at bekæmpe sygdomme, der ikke er opført i del II i bilag IV til direktivet, og som udgør en betydelig risiko for sundhedssituationen for akvakulturdyr eller vildtlevende vanddyr i den pågældende stat. Disse foranstaltninger må ikke gå ud over, hvad der er hensigtsmæssigt og nødvendigt for at forebygge indslæbning af eller til at bekæmpe de pågældende sygdomme.
            
         
               (5)
            
            
               Norge havde ifølge beslutning nr. 298/08/KOL ret til at kræve supplerende garantier, og har givet Tilsynsmyndigheden oplysninger om sygdomssituationen med hensyn til Gyrodactylus salaris. Ved skrivelse af 6. oktober 2015 (dokument nr. 775798, NO, ref. 2015/193600) fremlagde Norge ajourførte oplysninger om de nationale foranstaltninger med hensyn til Gyrodactylus salaris. Med de fremlagte oplysninger blev det hensigtsmæssige og nødvendige i at opretholde nationale foranstaltninger i form af krav til markedsføring, import og transit i overensstemmelse med artikel 43 i direktiv 2006/88/EF påvist.
            
         
               (6)
            
            
               Derfor bør Norge, som ifølge beslutning nr. 298/08/KOL har ret til at kræve supplerende garantier i forbindelse med indførsel af akvakulturdyr af modtagelige arter til godkendte sygdomsfrie områder eller områder, der er omfattet af godkendte bekæmpelses- eller udryddelsesprogrammer, fortsat kunne anvende disse foranstaltninger som nationale foranstaltninger, der er godkendt i overensstemmelse med artikel 43 i direktiv 2006/88/EF.
            
         
               (7)
            
            
               De nationale foranstaltninger, der godkendes ved denne beslutning, bør kun anvendes, så længe det er hensigtsmæssigt og nødvendigt. Norge bør derfor sende en årlig rapport til Kommissionen om den måde, de nationale foranstaltninger fungerer på.
            
         
               (8)
            
            
               Enhver mistanke om forekomst af Gyrodactylus salaris i Norge, bortset fra de områder, der er opført som sygdomsfri i bilaget til denne beslutning, bør undersøges, og der bør under undersøgelsen gælde flytningsrestriktioner for at beskytte andre EØS-stater, der har godkendte nationale foranstaltninger vedrørende Gyrodactylus salaris. Desuden bør en eventuel efterfølgende bekræftelse af sygdomsforekomsten meddeles EFTA-Tilsynsmyndigheden og de øvrige EØS-stater for at lette den nødvendige revurdering af de godkendte nationale foranstaltninger.
            
         
               (9)
            
            
               Af hensyn til klarheden bør beslutning nr. 298/08/KOL udtrykkeligt ophæves.
            
         
               (10)
            
            
               EFTA-Tilsynsmyndigheden godkendte endvidere i sin beslutning nr. 299/08/KOL (7) det norske program for bekæmpelse og udryddelse af bakteriel nyresygdom (BKD). Ved skrivelse af 6. oktober 2015 (dokument nr. 775798) meddelte Norge Tilsynsmyndigheden, at programmet for bekæmpelse og udryddelse af BKD var blevet indstillet. Beslutning nr. 299/08/KOL bør derfor ophæves.
            
         
               (11)
            
            
               De i denne beslutning fastsatte foranstaltninger er i overensstemmelse med den udtalelse, som EFTA's Veterinærkomité har afgivet.
            
         VEDTAGET DENNE BESLUTNING:
   Artikel 1
   Godkendelse af visse nationale foranstaltninger til begrænsning af virkningerne af visse sygdomme, som ikke er opført i del II af bilag IV til direktiv 2006/88/EF
   1.   Norge skal med undtagelse af de områder, der er opført i bilaget til denne beslutning, betragtes som fri for Gyrodactylus salaris.
   2.   Norge kan kræve, at følgende sendinger ved indførsel til et sygdomsfrit område overholder kravene i litra a) og b) med hensyn til de områder, der anses for at være fri for Gyrodactylus salaris.
   
               a)
            
            
               sendinger af akvakulturdyr bestemt til opdræt, genudlægningsområder, lystfiskesøer (put and take-fiskeri), åbne pryddyrsanlæg og udsætning skal opfylde:
               
                           i)
                        
                        
                           markedsføringskravene i artikel 8a i Kommissionens forordning (EF) nr. 1251/2008 (8)
                           
                        
                     
                           ii)
                        
                        
                           importkravene i artikel 10 i forordning (EF) nr. 1251/2008
                        
                     
                           iii)
                        
                        
                           transit- og oplagringskravene i artikel 16 i forordning (EF) nr. 1251/2008
                        
                     
         
               b)
            
            
               sendinger af vandlevende pryddyr bestemt til lukkede pryddyrsanlæg skal opfylde:
               
                           i)
                        
                        
                           importkravene i artikel 11 i forordning (EF) nr. 1251/2008
                        
                     
                           ii)
                        
                        
                           transit- og oplagringskravene i artikel 16 i forordning (EF) nr. 1251/2008.
                        
                     
         Artikel 2
   Rapportering
   1.   Senest den 30. april hvert år forelægger Norge en rapport til EFTA-Tilsynsmyndigheden om de godkendte nationale foranstaltninger, der er omhandlet i artikel 1.
   2.   De rapporter, der er omhandlet i stk. 1, skal være i overensstemmelse med kravene i artikel 4 i afgørelse 2010/221/EU.
   Artikel 3
   Mistanke om og påvisning af sygdomme i sygdomsfrie områder
   1.   Har Norge mistanke om forekomst af en sygdom i et område, der i samme bilag er anført som sygdomsfrit område med hensyn til Gyrodactylus salaris, træffer Norge foranstaltninger, som mindst svarer til dem, der er fastlagt i artikel 28, artikel 29, stk. 2, 3 og 4, og artikel 30 i direktiv 2006/88/EF.
   2.   Bekræfter den epizootiske undersøgelse forekomsten af den i stk. 1 omhandlede sygdom, underretter Norge EFTA-Tilsynsmyndigheden og de øvrige EØS-stater herom samt om eventuelle foranstaltninger, der er truffet for at begrænse og bekæmpe sygdommen.
   Artikel 4
   Ophævelse
   Beslutning nr. 298/08/KOL og nr. 299/08/KOL ophæves.
   Artikel 5
   Adressater
   Denne beslutning er rettet til Kongeriget Norge.
   
      Udfærdiget i Bruxelles, den 3. marts 2016.
      
         
            På EFTA-Tilsynsmyndighedens vegne
         
         Helga JÓNSDÓTTIR
         
            Medlem af kollegiet
         
         Carsten ZATSCHLER
         
            Direktør
         
      
   
   
      (1)  EUT L 328 af 24.11.2006, s. 14.
   
      (2)  EFTA-Tilsynsmyndighedens beslutning nr. 298/08/KOL af 21. maj 2008 om sygdomsfrie zoner og supplerende garantier for Gyrodactylus salaris for Norge (EUT L 268 af 9.10.2008, s. 37).
   
      (3)  Rådets direktiv af 28. januar 1991 om dyresundhedsmæssige betingelser for afsætning af akvakulturdyr og –produkter (EFT L 46 af 19.2.1991, s. 1).
   
      (4)  Kommissionens beslutning 2004/453/EF af 29. april 2004 om gennemførelse af Rådets direktiv 91/67/EØF for så vidt angår foranstaltninger mod visse sygdomme hos akvakulturdyr (EUT L 156 af 30.4.2004, s. 5)
   
      (5)  Kommissionens afgørelse 2010/221/EU af 15. april 2010 om godkendelse af nationale foranstaltninger til begrænsning af virkningerne af visse sygdomme hos akvakulturdyr og vildtlevende vanddyr i overensstemmelse med artikel 43 i Rådets direktiv 2006/88/EF (EUT L 98 af 20.4.2010, s. 7).
   
      (6)  Der er henvist til retsakten i kapitel 1, del 4.2, punkt 94, i bilag I til EØS-aftalen.
   
      (7)  EFTA-Tilsynsmyndighedens beslutning nr. 299/08/KOL af 21. maj 2008 om godkendelse af programmet for bekæmpelse og udryddelse af bakteriel nyresygdom forelagt af Norge (EUT L 257 af 25.9.2008, s. 16).
   
      (8)  Kommissionens forordning (EF) nr. 1251/2008 af 12. december 2008 om gennemførelse af Rådets direktiv 2006/88/EF for så vidt angår betingelser og udstedelse af certifikat ved omsætning og import til Fællesskabet af akvakulturdyr og produkter deraf og om fastlæggelse af en liste over vektorarter (EUT L 337 af 16.12.2008, s. 41).
   
      BILAG
      
                  Inficerede afvandingsområder
               
               
                  Fylke
               
            
                  Skibotnelva
               
               
                  Troms
               
            
                  Signaldalselva
               
               
                  Troms
               
            
                  Kitdalselva
               
               
                  Troms
               
            
                  Ranaelva
               
               
                  Nordland
               
            
                  Leirelva
               
               
                  Nordland
               
            
                  Ranelva
               
               
                  Nordland
               
            
                  Drevja
               
               
                  Nordland
               
            
                  Fusta
               
               
                  Nordland
               
            
                  Vefsna
               
               
                  Nordland
               
            
                  Hundåla
               
               
                  Nordland
               
            
                  Halsanelva
               
               
                  Nordland
               
            
                  Hestdalselva
               
               
                  Nordland
               
            
                  Dagsvikelva
               
               
                  Nordland
               
            
                  Nylandselva
               
               
                  Nordland
               
            
                  Batnfjordselva
               
               
                  Møre og Romsdal
               
            
                  Driva
               
               
                  Møre og Romsdal
               
            
                  Litledalselva
               
               
                  Møre og Romsdal
               
            
                  Usma (Øksendalselva)
               
               
                  Møre og Romsdal
               
            
                  Henselva
               
               
                  Møre og Romsdal
               
            
                  Rauma
               
               
                  Møre og Romsdal
               
            
                  Innfjordelva
               
               
                  Møre og Romsdal
               
            
                  Skorga
               
               
                  Møre og Romsdal
               
            
                  Måna (Måndalselva)
               
               
                  Møre og Romsdal
               
            
                  Breidvikelva
               
               
                  Møre og Romsdal
               
            
                  Lærdalselva
               
               
                  Sogn og Fjordane
               
            
                  Drammenselva
               
               
                  Buskerud
               
            
                  Lierelva
               
               
                  Buskerud
               
            
                  Vesleelva (Sandeelva)
               
               
                  Vestfold